钦定古今图书集成/方舆汇编/职方典/第1435卷 > 《勾漏山宝圭洞天十洞记》〈并序〉吴元美
## 钦定古今图书集成/方舆汇编/职方典/第1435卷 > 《勾漏山宝圭洞天十洞记》〈并序〉吴元美

“天下，洞凡三十有六，容南西及鬼门关，内一郡而得三焉。南郡峤，北白石，西勾漏西山之南去郡一舍而近古铜州。地平川中石峰千百，皆矗立特起，周围三十里” ，其岩穴多勾曲穿漏，故以是名。予足迹半天下，所阅名山多矣。卓绝雄杰，鲜或俪此者。爱而不可失，列为《十图》置座右。朝夕自其外而想其内外所见者，毫楮可及，然特仿佛一二耳。若《三洞》中所有，须至者自知。譬如乾坤之容，日月之光，安可绘画也。